Държавен вестник, бр. 69, 2023 г., стр. 153

БРОЙ  69	
Д Ъ Р Ж А В Е Н  В Е С Т Н И К 	
СТР.  153  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ВЪНШНИТЕ РАБОТИ
ПРОГРАМА 
за сътрудничество в областта на образовани­
ето, науката и културата между правителство­
то на Република България и правителството 
на Хашемитско кралство Йордания за период 
три години
(Одобрена с Решение № 45 от 19 януари 
2023 г. на Министерския съвет. В сила от  
17 юли 2023 г.)
Правителството на Република България 
и правителството на Хашемитско кралство 
Йордания, наричани по-долу „двете страни“, 
водени от желанието си да разширят и задъл-
бочат сътрудничеството помежду си в областта 
на образованието, науката и културата, се спо-
разумяха да приложат следната Програма за 
сътрудничество в областта на образованието, 
науката и културата между правителството 
на Република България и правителството на 
Хашемитско кралство Йордания за период 
от 3 (три) години.
Раздел I
Наука, образование и обучение
Член 1
Двете страни насърчават осъществяването 
на преки контакти и сътрудничество между 
висшите училища и научните организации 
на двете страни.
Член 2
В периода на действието на Програмата 
ежегодно българската страна предоставя на 
йорданската страна 3 (три) стипендии за пълен 
срок на обучение в образователно-квалифика-
ционна степен „бакалавър“ или „магистър“ или 
в образователната и научна степен „доктор“. 
Обменът по този член не включва специал-
ности от областите на висше образование 
„Здравеопазване и спорт“ и „Изкуства“.
На студентите, които нямат езикови по-
знания по български език, им се осигурява 
едногодишен безплатен специализиран курс 
към департаментите за езиково обучение към 
съответните висши училища преди обучението 
в съответното професионално направление.
Член 3
За периода на действие на Програмата 
йорданската страна предоставя ежегодно 
на българската страна 5 (пет) едногодишни 
стипендии за изучаване на арабски език  
и/или специализации. Обучението по арабски 
език ще се провежда в Езиковия център на 
Йорданския университет.
Член 4
Българската страна осигурява на йорданска-
та страна възможност за обучение на собствени 
разноски в различни специалности, единстве-
но в български държавни висши училища в 
съответствие с българското законодателство.
Член 5
Двете страни насърчават обмена на учени, 
изследователи и академични преподаватели 
от висшите училища с цел запознаване със 
системата и законодателството в областта на 
висшето образование, както и за изнасяне на 
лекции за период от една седмица. Подроб-
ностите ще бъдат договорени по дипломати-
чески път.
Член 6
Двете страни насърчават обмена на научни 
публикации.
Член 7
Двете страни насърчават научното сътруд-
ничество между университетски лектори и 
изследователи в различни области на науката.
Член 8
Двете страни подкрепят разнообразни 
форми на сътрудничество в областта на об-
разованието, основавайки се на принципите 
на взаимно уважение и партньорство и в 
съответствие с действащото законодателство 
на всяка страна.
Член 9
Двете страни насърчават обмена на опит в 
областта на образованието чрез предоставяне 
на информация и документация за структура-
та и организацията на своите образователни 
системи, образователни курсове и учебните 
програми.
Член 10
Двете страни насърчават участието на 
експерти от двете страни в научни и педагоги-
чески семинари и конференции, организирани 
в двете държави.
Член 11
Документите за образователна степен и 
квалификация, издадени от акредитирани 
образователни институции на едната страна, 
се признават от другата страна в съответствие 
с действащото законодателство, при условие 
че отговарят на правните изисквания на за-
конодателството на всяка държава.
Член 12
Двете страни допринасят за популяри-
зирането и насърчаването на подобни или 
аналогични учебни програми и проекти за 
обмен на студенти.
Член 13
За периода на действие на настоящата 
Програма двете страни насърчават обмена на 
делегации от 2 до 3 (двама до трима) души